Приложение 4.

СЦЕНАРИЙ МИТИНГА-РЕКВИЕМА, ПОСВЯЩЕННОГО

60-ЛЕТИЮ СО ДНЯ ТРАГЕДИИ “ПАМЯТЬ О ВАС СВЕТЛАЯ!”

*Гучыць фанаграма музыкі Баха “Авэ Марыя”.*

*Юнакі нясуць гірлянду, дзяўчаты нясуць лампады да магіл, схіляюць галовы, салдаты займаюць пост караула ля помніка.*

*Гучыць калакольны набат.*

**Вядучы 1.** Людзі,слухайце!Людзі,вычуеце!  
 Медных горнаў сумны лад!

Хай адгукнецца кожнае чулае

Сэрца на гэты набат.

**Вядучы 2.** Чорныя пліты, слязамі аблітыя,

Шэры граніт ля дубоў.

60 год журбою абвітая

Помніць Радзіма сыноў.

**Вядучы 1.** 22 студзеня- чорны дзень смутку не толькі для жыхароў вескі Зінякі і навакольных весак,гэты дзень будзіць памяць, стукаецца ў сэрцы, уваходзіць у сны і думы многіх і многіх жыхароў нашага раёна. І таму мы ўсе прыйшлі сягоння пакланіцца табе, наша шматпакутная весачка.

**Вядучы 2.** Тут, на гэтым месцы, 60 год назад, адбылася жахлівая і жудасная трагедыя. Злосць азвярэлых забойцаў абярнулася ў попел 419 мірных, ні ў чым не павінных людзей.

**Вядучы 1.** Сапраўдны выскал фашызму і праз 60 год нялегка да канца ўсвядоміцьі адчуць.

**Вядучы 2.** У цішы на пятай душы ўскрэслі

Зноў растрывожаць сонныя клады.

Чаго прасцей-гісторыю закрэсліць,

Ды паўстаюць з мінуўшчыны дзяды.

**Вядучы 1**. І вось ужо акрэсленныя рысы:

Усмешка, вочы, прысак, далані.

Да іхняй праўды сення дакраніся,

Успомні, павініся, памяні!

*Гучыць фанаграма “ лай сабак”, “крыкі немцаў”, “крыкі людзей”, “трэск пажару”*

*Гучыць музыка Вагнера.*

**Вядучы 1.** У той студзеньскі вечар марозны

### Не чуяла веска бяды

А карнікі ціха ўжо ішлі па дарозе,

І снег замятаў іх сляды.

**Вядучы 2.** Памалу гайдала калыску матуля

У вячэрняй цішы:

“Чаго так заходзіцца Лыска?

Схадзі, бацька ,ў двор, паглядзі.”

**Вядучы 1.** Не ўспеў адчыніць яшчэ дзверы

Як раптам “ Хайль! Быстра назад”

Як быццам не людзі, а зверы

Кружыліся ўжо вакол хат.

*Харэаграфічная кампазіцыя “Вогнішча”.*

*Усе сціхае, і быццам з вогнішча выходзяць зінякоўцы*

**Вядучы 1.** Калі ласка, у хату просім, людзі добрыя…

Выбачайце, што дымам і полымем вас сустрэлі,

А не хлебам і соллю.

**Вядучы 2.**  Не плачце, людзі, і таго даволі, што ў нашых вачах гняздо звіло сабе змяістае полымя і слезы ў вачаніцах кіпяць.

1. Вы лепей любоў беражыце, любоў, што пакінулі мы на зямлі. З яе прарастае і мак, і трава густая. Промнямі песціць яна бярозы, і сонца сілу бярэ са светлай яе глыбіні.
2. Не плачце ,людзі, не плачце…

Нібыта сокал, што ў ангі канае

Не боль – да катаў нянавісць

З сабой мы ў магілу забралі.

1. Людзі,не трэба слез,

У кулак сцісніце гнеў свой

І пракляніце вайну.

І няхай ў гэтым вялікім гневе

Палае і гнеў непагасных Зінякоў.

* Людзі, даволі слез.
* Утрыце іх нашай любоўю,
* Усмешкай,
* І поглядам,
* І рамонкамі
* Усей нашай Зінякоўскай зямлі.

Гучыць мелодыя Авэ Марыя.

Ад помніка рухаецца маці з дзіцем на руках

**Маці**: Быў чалавеку адзін год.

Быў чалавеку год.

### Што ен ведаў светлагаловы?

Першыя два няхітрыя словы,

Першую песню,

Матчыну ласку, матчыну казку.

Попел – замест далоняў дзіцячых. Гэта не вецер – я! Маё сэрца, якое ад болю на часткі рвецца. Да матак усіх кантынентаў нібыта.

Ручанькі ты працягнуў, ты з нябыту.

Рукі, якія счарнелі ў агні, - абараніце, абарані.

1. Толькі пакахаўшы, разумееш усю трагедыю няспраўджаных, жорстка адарваных адно ад другога сэрцаў.
2. Толькі нарадзіўшы дзіця, разумееш, як страшна, не натуральна бязвыхадна – да немага крыку яго губляць.

Толькі адчуўшы несвядомасцю, а нечым самым глыбокім, трывожна сумна ў душы-тую непазбежную мяжу, што адбярэ самых дарагіх людзей,уяўляеш боль ад дачасных страт. Вайна забіла нас тысячамі і мільенамі: каханых, і дзяцей, і бацькоў. Ці жыве ў вас хоць маленькая часцінка жывога і глыбокага- не параднага, не аблітага шматколернасцю салютаў разумення народнай, нацыянальнай, чалавечай трагедыі! Людзі добрыя, помніце: “Мы любілі жыцце і Радзіму нашу, і вас, дарагія. Мы згарэлі жывымі ў агні.Наша просьба да ўсіх, хай жалоба і смутак абернуцца ў мужнасць і сілу. Каб маглі ўвекавечыць вы мір і спакой на зямлі. Каб нідзе і ніколі ў віхуры пажару жыцце не ўмірала.

*Спявае ансамбль “Прыабражэнне”*

*Гучыць першы канцэрт Чайкоўскага*

**Вядучы 1**. Слава муражынцы кожнай, якую ўскалыхнулі апошнім уздыхам Зінякі. Слава надзеі апошняй,Зінякоў! Апошняй надзеяй іх,калі яны згаслі, яна яшчэ тлела ў прыску, тры ночы і тры дні не чахла ў прыску тваім,Зінякі!

**Вядучы 2**. Матчынаму крыку таму

І тым матчыным вуснам,

Што гасілі сваім пацалункам

Немаўлят успалымелыя шчочкі – вечная слава!

**Вядучы 1.** Слава свяшчэннай немаўлячай усмешцы

Што вечарам тым стаілася на запалых грудзях матулі!

Слава ліўню палымянаму гарачых слёз, апошніх

немаўлячых слёз!

**Вядучы 2**. Слава кожнай кропельцы крыві,

Што ў бессмяротным агні згарэла!

Хай свецяцца тыя звугленыя рукі,

Што потым крыламі сталі

І як птушанят, немаўлят узнеслі!

**Вядучы 1.** Слава свяшчэнным пракленам

Страх папраўшых зінякоўцаў!

Праклены гэтыя працялі як кулі здыблены фашызм. Слава вам, Зінякі!Цераз смерць крычу: Слава вам, Зінякі! З мясціны, што аўдавіў саван маўчання і слёз. Цераз голаў смерці крычу: “Слава вам, Зінякі”

**Вядучы 1**. Слова для адкрыцця мітынгу-рэквіяма “Памяць аб вас светлая!” прадстаўляецца старшыні Шчучынскага райвыканкама С.І.Ушкевічу.

*Сяргей Іосіфавіч прадстаўляе прысутных, коратка расказвае аб трагедыі, заклікае помніць і шанаваць іх памяць*

**Вядучы 2.** Слова прадстаўляецца Старшыні Шчучынскага раённага Савета ветэранаў.

*Выступленне*

**Вядучы 1**. Я застаў цябе, веска, не такой, як была ты,

Кроў і слезы распёскаў люты вораг па хатах.

Не пачуў я га воркаў, усе маўчала панура,

Сажай неба чарнела пасля жудаснай буры.

**Вядучы 2.** Гэтыя крывавыя падзеі настолькі дакладна засталіся

і ў яве, і ў снах Міхаіла Іосіфавіча Журуна, што такія

падрабязнасці ўспамінаюцца, і разумееш, чалавек за-

помніў усё назаўсёды.

*Выступленне жывога сведкі тых падзей Міхаіла Іосіфавіча Журуна і яго дачкі*

**Вядучы 1**. Пераемнасць пакаленняў, што дорага і светла бацькам

помняць нашчадкі.Бацькаў боль, яго ўспаміны настолькі

закранулі душу і сэрца дачкі, што Зінякоўская трагедыя

назаўсёды засталася ў яе памяці і вылілася ў паэтычныя

радкі. Лілія Міхайлаўна, вам слова.

*Лілія Міхайлаўна чытае:*

Дзяды нашы светлыя! Хадзіце на бяседу ціхую, спавядальную. Пагаворым мы з вамі. Як спрадвеку ў краі нашым верым, як верылі некалі, чалавек не знікае без следу. Душа яго жыве ў сусвеце.

Гэта вы перадаеце нам розум, дух традыцый і вопыт, гэта ад вас пуцявіны нашыя да дзяцей і ўнукаў.

Запалім свечку, як спрадвеку. Бо нам не жыць, калі не помніць вас. Мы чуем вашых душаў трапятанне.

*Служыцца кароткая літургія за ўпакой*

*Гучыць мелодыя ў выкананні аркестра Жыновіча сказ-быліна “Пра зямлю Беларускую. Дзяўчаты ў нацыянальным адзенні чорных шалях выносяць на ручніках хлеб памяці*

**Вядучы 1.** Калі ласка, прыміце, людзі, хлеб памяці. Хлеб гэты пачаты дзядамі нашымі, бацькамі,памяць пра вас, загінуўшыя, жыве ў шуме жытніх каласоў, у вялікім хлебным караваі на стале нашай Радзімы.

*Аб”яўляецца хвіліна маўчання.Метраном адлічвае час.*

*Хвіліна маўчання заканчваецца салютам.*

*Воіны Шчучынскага гарнізона даюць аўтаматныя чэргі*

# Вядучы 1. Пасля салюта наступае цішыня,

# Пасля салюта застаешся сам з сабой,

Усхваляваны непаўторнаю журбой

І ты ўжо з ею не расстанешся ні дня.

**Вядучы 2.** І будзеш думаць, а ці ўзяты той рубеж,

Што мы з табой павінны браць штодня

Ці так пяеш, ці так ідзеш, жывеш?

Пасля салюта наступае цішыня.

**Вядучы 1**. Не стойце маўкліва пры нашых магілах,

Мы – песня, якой нават смерць не забіла.

Мы – памяць, аб слаўным мінулым краіны,

Што крылы дала нам з размахам арліным.

**Вядучы 2**. Мы – дзень ваш сягонняшні, рупны, гарачы,

Якому пад сілу любыя задачы.

Не стойце маўкліва пры нашых магілах,

Мы – песня, якой нават смерць не забіла.

**Вядучы 1.** Дарагія, нашы загінуўшыя землякі. Мы яшчэ раз нізка схіляем галовы перад вашай светлай памяццю. Мы з вамі, дарагія!

Мы прынеслі вам кветкі і памяць у сэрцах.

**Вядучы 2.** Просім пачаць ускладанне кветак і гірлянд.

*Гучыць музыка Шумэна “Грёзы”*

**Вядучы 1.** Асцярожна- пад вамі святая зямля,

Сцішце крок, апусціце галовы.

Тут няма цішыні, тут застыла ў палях

Звонам-рэхам няўмоўчнае слова.

**Вядучы 2.** Тут на крылах нябачных разносяць вятры

Сумны голас вайны-звон за звонам.

Тут і шэпат бярозак з той страшнай пары,

 Як дыханне людзей спапялённых.

*Старшыня Шчучынскага райвыканкама С.І. Ушкевіч аб”яўляе мітынг закрытым*